PATVIRTINTA

UAB Marijampolės apskrities atliekų

tvarkymo centro direktoriaus

2018-03-29 įsakymu Nr. V-39C

**ATLIEKŲ PRIĖMIMO Į MARIJAMPOLĖS MBA TVARKA**

1. **ATLIEKŲ PRIĖMIMAS, SVĖRIMAS IR TIKRINIMAS**
2. Mišrias komunalines atliekas (toliau Atliekos) apdorojimui į Marijampolės MBA įrenginius darbo metu pristato tik sutartis su UAB Marijampolės apskrities atliekų tvarkymo centru (toliau MAATC) turintys vežėjai arba sutartis su MAATC turintys juridiniai asmenys (atliekų gamintojai). Atliekos pristatomos Atliekų vežėjų ir/ar Atliekų turėtojų transporto priemonėmis (toliau TP).
3. Į Marijampolės MBA įrenginius Atliekos priimamos tik su deklaracijomis.
4. Deklaracijos turi būti tinkamai užpildytos.
5. Atliekos pasveriamos Marijampolės MBA svėrimo centre, kuris yra Marijampolės regioninio nepavojingų atliekų sąvartyno teritorijoje, adresu Uosinės k. 4, Marijampolės sav..
6. TP su Atliekomis pasveria Atliekų priėmėjas ir įrašo duomenis kompiuterinėje svėrimo programoje.
7. Pasverta TP su Atliekomis nukreipiama į Marijampolės MBA atliekų priėmimo zoną pirminei apžiūrai ir iškrovimui.
8. Priėmimo zonoje Atliekos vizualiai tikrinamos, ar Atliekose nėra nepriimtinų Atliekų, kad į mechaninio rūšiavimo įrenginius nepakliūtų pavojingos ar netinkamos apdorojimui atliekos, kurios dėl savo sudėties ar dydžio gali užkimšti ar pažeisti rūšiavimo įrangą. Iškrovus atliekas priėmimo zonoje ir pastebėjus, kad jose yra nepriimtinų atliekų, atliekų vežėjas privalo jas pasikrauti į savo transporto priemonę ir išsivežti iš Marijampolės MBA įrenginių teritorijos.
9. Atliekų vežėjo TP aptarnaujančiam personalui draudžiama rūkyti tam neskirtose vietose, vaikščioti po Marijampolės MBA teritoriją ir/ar Atliekų priėmimo zoną, išskyrus tiek kiek tai reikalinga atlikti Atliekų iškrovimo ar netinkamų apdorojimui Atliekų pakrovimo į vežėjo TP darbams.
10. Vežėjo TP aptarnaujančiam personalui atsisakius paklusti pirminę apžiūrą atlikusio darbuotojo nurodymui pasikrauti ir išsigabenti netinkamas apdorojimui Atliekas surašomas aktas, informuojamas vežėjas, neišduodama Atliekų priėmimo pažyma.
11. Nustačius pakartotinį tų pačių netinkamų apdorojimui Atliekų patekimą į Marijampolės MBA surašomas aktas, informuojamas vežėjas.
12. Atliekos prieš pakraunant ratiniu krautuvu į tiekiamų maišų atidarymo įrenginį dar kartą nuodugniai apžiūrimos. Nepastebėtos ir/ar užslėptos pirminės apžiūros metu netinkamos apdoroti Atliekos atskiriamos į atskiras krūvas pagal jas atvežusias TP, surašomas aktas, apie tai informuojamas TP aptarnaujantis personalas ir pareikalaujama sekančio atvykimo metu jas pasikrauti ir išsivežti iš Marijampolės MBA teritorijos. Nesutikus TP personalui išsivežti netinkamų apdorojimui atliekų, informuojamas vežėjas, reikalui esant pateikiami vaizdo stebėjimo kamerų įrašai kaip įrodymai.
13. Apie nepriimtinų Atliekų patekimą į Marijampolės MBA įrenginius, galinčių turėti neigiamos įtakos gamyklos darbuotojų saugai ir sveikatai ar teršti aplinką, informuojamos atitinkamos tarnybos, Atliekų vežėjas ir pažymima Atliekų priėmimo pažymoje.
14. TP iš Atliekų iškrovimo zonos nukreipiama į svėrimą. Svėrimo duomenys įrašomi kompiuterinėje svėrimo programoje.
15. Svėrimų duomenys įrašomi į deklaraciją ir Atliekų priėmimo pažymą, kurie patvirtinami svėrėjo parašu.
16. Deklaraciją pasilieka svėrėjas, o Atliekų priėmimo pažyma grąžinama Atliekų vežėjui.
17. **NEPRIIMTINOS ATLIEKOS**
18. **Didžiosios atliekos** – stambūs buities apyvokos daiktai: baldai, dviračiai, langai, durys ir kt.;
19. **Statybos ir griovimo atliekos**: susidarančios statant, rekonstruojant, remontuojant ir griaunant statinius didelių matmenų atliekos;
20. **Ligoninių atliekos**;
21. **Naudotos padangos**;
22. **Pavojingos atliekos**: galvaniniai elementai, akumuliatoriai, buitinės chemijos produktai, lakų, dažų, skiediklių atliekos, cheminėmis medžiagomis užteršta pakuotė, panaudoti tepalai, tepalų filtrai ir kitos naftos produktų atliekos, gyvsidabrio turinčios atliekos, sprogstamos medžiagos, radioaktyvios medžiagos ir kitos pavojingos atliekos.